CELEX: 52014DP0077
Language: sk
Date: 2014-02-05 00:00:00
Title: Rozhodnutie Európskeho parlamentu z 5. februára 2014 o návrhu Európskej centrálnej banky na vymenovanie podpredsedu rady pre dohľad Európskej centrálnej banky (N7-0003/2014 – C7-0017/2014 – 2014/0900(NLE))

24.3.2017   
            
            
               SK
            
            
               Úradný vestník Európskej únie
            
            
               C 93/258
            
         P7_TA(2014)0077
   Vymenovanie podpredsedu Dozornej rady Európske centrálnej banky
   Rozhodnutie Európskeho parlamentu z 5. februára 2014 o návrhu Európskej centrálnej banky na vymenovanie podpredsedu rady pre dohľad Európskej centrálnej banky (N7-0003/2014 – C7-0017/2014 – 2014/0900(NLE))
   (Schválenie)
   (2017/C 093/47)
   
      Európsky parlament,
   
               —
            
            
               so zreteľom na návrh Európskej centrálnej banky z 22. januára 2014 na vymenovanie podpredsedu Rady pre dohľad Európskej centrálnej banky (N7-0003/2014),
            
         
               —
            
            
               so zreteľom na článok 26 ods. 3 nariadenia Rady (EÚ) č. 1024/2013 z 15. októbra 2013, ktorým sa Európskej centrálnej banke udeľujú osobitné úlohy, pokiaľ ide o politiky týkajúce sa prudenciálneho dohľadu nad úverovými inštitúciami (1),
            
         
               —
            
            
               so zreteľom na Medziinštitucionálnu dohodu medzi Európskym parlamentom a Európskou centrálnou bankou o praktických spôsoboch vykonávania demokratickej zodpovednosti a dohľadu nad plnením úloh, ktorými bola poverená Európska centrálna banka v rámci jednotného mechanizmu dohľadu (2),
            
         
               —
            
            
               so zreteľom na svoj rokovací poriadok,
            
         
               —
            
            
               so zreteľom na správu Výboru pre hospodárske a menové veci (A7-0086/2014),
            
         
               A.
            
            
               keďže v článku 26 ods. 3 nariadenia (EÚ) č. 1024/2013 sa stanovuje, že Európska centrálna banka (ECB) predloží Európskemu parlamentu návrh na vymenovanie podpredsedu jej Rady pre dohľad a že podpredseda sa má vybrať spomedzi členov Výkonnej rady ECB;
            
         
               B.
            
            
               keďže v článku 26 ods. 2 nariadenia (EÚ) č. 1024/2013 sa stanovuje, že pri vymenúvaní členov Rady pre dohľad v súlade s týmto nariadením je potrebné dodržiavať zásady rodovej rovnosti, skúseností a kvalifikovanosti;
            
         
               C.
            
            
               keďže Európska rada 21. januára 2014 vymenovala Sabine Lautenschlägerovú za členku Výkonnej rady ECB v súlade s článkom 283 ods. 2 Zmluvy o fungovaní Európskej únie;
            
         
               D.
            
            
               keďže v liste z 22. januára 2014 ECB predložila Európskemu parlamentu návrh na vymenovanie Sabine Lautenschlägerovej za podpredsedníčku Rady pre dohľad ECB na funkčné obdobie piatich rokov;
            
         
               E.
            
            
               keďže Výbor pre hospodárske a menové veci Európskeho parlamentu následne pristúpil k posúdeniu kvalifikácie navrhovanej kandidátky, najmä z hľadiska podmienok uvedených v článku 26 ods. 2 a 3 nariadenia (EÚ) č. 1024/2013; keďže pri vykonávaní tohto posúdenia výbor dostal životopis navrhovanej kandidátky, ako aj jej odpovede na písomný dotazník;
            
         
               F.
            
            
               keďže výbor potom uskutočnil 3. februára 2014 vypočutie navrhovanej kandidátky, počas ktorého kandidátka predniesla úvodné vyhlásenie a potom odpovedala na otázky členov výboru;
            
         
            
               1.
            
            
               schvaľuje návrh ECB na vymenovanie Sabine Lautenschlägerovej za podpredsedníčku Rady pre dohľad ECB;
            
         
            
               2.
            
            
               poveruje svojho predsedu, aby postúpil toto rozhodnutie Európskej centrálnej banke, Rade a vládam členských štátov.
            
         
      (1)  Ú. v. EÚ L 287, 29.10.2013, s. 63.
   
      (2)  Ú. v. EÚ L 320, 30.11.2013, s. 1.